Document ID: 31977R0489

KOMISSION ASETUS (ETY) N:o 489/77 annettu 10 päivänä maaliskuuta 1977 interventioelinten hallussaan pitämän tupakan myyntiin saattamisen menettelyistä ja edellytyksistä annetun asetuksen (ETY) N:o 3389/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla(2), ja erityisesti sen 7 artiklan 4 kohdan,
sekä katsoo, että
13 päivänä joulukuuta 1973 annetussa komission asetuksessa (ETY) N:o 3389/73(3), sellaisena kuin se on viimeksi muutettuna asetuksella (ETY) N:o 2361/76(4), vahvistetaan interventioelinten hallussaan pitämän tupakan myyntiin saattamisen menettelyt ja edellytykset,
hallinnon yksinkertaistamiseksi ja valvonnan parantamiseksi olisi jokaiseen tarjoukseen liitettävää vakuutta annettaessa noudatettava interventioista lähtöisin olevien tuotteiden käytön ja/tai käyttötarkoituksen tarkastamisen yhteisistä yksityiskohtaisista säännöistä 30 päivänä kesäkuuta 1976 annetussa komission asetuksessa (ETY) N:o 1687/76(5) säädettyä menettelyä,
kokemus on osoittanut, että ostajien saamiseksi noudattamaan heille asetettuja määräaikoja ostamansa tupakan pois siirtämisessä on säädetyt toimenpiteet tarpeen tehdä velvoittavammiksi, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3389/73 5 artiklan 2 kohdan ensimmäinen alakohta seuraavasti:
"2. Vakuus on annettava tarjouksentekijän valinnan mukaan joko käteisenä tai sen jäsenvaltion, jolle vakuus annetaan, vahvistamia edellytyksiä vastaavan laitoksen antamana takuuna."
2 artikla
Korvataan asetuksen (ETY) N:o 3389/73 9 artikla seuraavasti:
"1. Määräpäivä, johon mennessä tupakka on siirrettävä pois, vahvistetaan jokaisen tarjouskilpailun osalta erikseen.
2. Lukuun ottamatta tapauksia, joissa on kyse ylivoimaisesta esteestä, jos tarjouskilpailun voittaja ei ole ottanut tupakkaa haltuunsa säädetyssä määräajassa,
a) tarjouskilpailun voittajan on sitä seuraavien kuudenkymmenen päivän aikana korvattava interventioelimelle kyseisten tuotteiden varastoinnista 1 kohdassa tarkoitetun määräajan päättymisen jälkeen aiheutuneet lisäkustannukset rahoituskustannuksilla korotettuina; maksettava määrä lasketaan raakatupakka-alan interventiokustannusten rahoittamisesta 26 päivänä heinäkuuta 1971 annetun neuvoston asetuksen (ETY) N:o 1697/71(1) 4 artiklan 1 kohdan g ja h alakohdan mukaisesti;
b) kyseisessä alakohdassa tarkoitettuja määriä on korotettava a alakohdassa tarkoitettua määräaikaa seuraavien kuudenkymmenen päivän aikana 50 prosentilla;
c) kyseisiä määriä on korotettava b alakohdassa tarkoitetun määräajan päätyttyä 100 prosentilla, ja komissio voi päättää asetuksen (ETY) N:o 727/70 17 artiklassa säädettyä menettelyä noudattaen, että myynti perutaan niiden tupakkamäärien osalta, joita tarjouskilpailun voittaja ei ole siirtänyt pois; tässä tapauksessa vakuus menetetään; vakuuden määrä, samoin kuin a, b ja c alakohdassa tarkoitetut korotukset on hyvitettävä Euroopan maatalouden ohjaus- ja tukirahaston tukiosastolle asetuksen (ETY) 1697/71 4 artiklan 2 kohdan d alakohdan mukaisesti.
(1) EYVL N:o L 175, 4.8.1971, s. 8"
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä maaliskuuta 1977.

Labels: 3
17
15